ପ୍ରତ୍ୟକ୍ଷ ବିଦେଶୀ ପୁଞ୍ଜି ନିବେଶ ନୀତିରେ ବ୍ୟାପକ ସଂସ୍କାର, ଅଧିକାଂଶ କ୍ଷେତ୍ରରେ ସ୍ଵୟଂକ୍ରିୟ ମଞ୍ଜୁରୀ ବ୍ୟବସ୍ଥା, ନିଯୁକ୍ତି ସୃଷ୍ଟି ଓ ଭିତ୍ତିଭୂମି ଉପରେ ପ୍ରାଧାନ୍ୟ

ଭାରତରେ ନିଯୁକ୍ତି ଏବଂ ରୋଜଗାରର ଅଧିକ ସୁଯୋଗ ସୃଷ୍ଟି ଉଦ୍ଦେଶ୍ୟରେ କେନ୍ଦ୍ର ସରକାର ଆଜି ପ୍ରତ୍ୟକ୍ଷ ବିଦେଶୀ ପୁଞ୍ଜିନିବେଶ କ୍ଷେତ୍ରରେ କେତେକ ଉଦାରପନ୍ଥୀ ପଦକ୍ଷେପ ନେଇଛନ୍ତି । ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ସଭାପତିତ୍ୱରେ ଅନୁଷ୍ଠିତ ଏକ ଉଚ୍ଚସ୍ତରୀୟ ବୈଠକରେ ଏହି ନିଷ୍ପତ୍ତି ନିଆଯାଇଥିଲା । ନଭେମ୍ବର 2015 ରେ ଘୋଷିତ ସଂସ୍କାରମୂଳକ ପଦକ୍ଷେପ ପରେ ଏହା ଦ୍ୱିତୀୟ ବୃହତ ସଂସ୍କାର । ଏବେ ଗୋଟିଏ କ୍ଷୁଦ୍ର ତାଲିକାକୁ ବାଦ ଦେଲେ, ଅଧିକାଂଶ କ୍ଷେତ୍ର ସ୍ୱୟଂଚାଳିତ ଅନୁମୋଦନ ମାର୍ଗ ପ୍ରକ୍ରିୟାରେ ରହିବ । ଏହି ପରିବର୍ତ୍ତନ ଫଳରେ ଏବେ ଭାରତ ବିଦେଶି ପୁଞ୍ଜିନିବେଶ ପାଇଁ ବିଶ୍ୱର ସବୁଠାରୁ ଉନ୍ମୁକ୍ତ ଅର୍ଥବ୍ୟବସ୍ଥା ହୋଇଛି । ଗତ ଦୁଇ ବର୍ଷରେ ସରକାର ପ୍ରତିରକ୍ଷା, ନିର୍ମାଣ ବିକାଶ, ବୀମା, ପେନସନ, ପ୍ରସାରଣ, ଚା, କଫି, ରବର, ଅଳେଇଚ, ପାମ-ତେଲ ବୃକ୍ଷ ଏବଂ ଅଲିଭ ତୈଳ ବୃକ୍ଷରୋପଣ, ଏକକ ବ୍ରାଣ୍ଡ ଖୁଚୁରା ବ୍ୟବସାୟ, ନିର୍ମାଣ କ୍ଷେତ୍ର, ସୀମିତ ଉତ୍ତରଦାୟୀତ୍ୱ ସହଭାଗୀତା, ବେସାମରିକ ବିମାନ ଚଳାଚଳ, କ୍ରେଡିଟ ସୂଚନା କମ୍ପାନୀ, ଉପଗ୍ରହ ସ୍ଥାପନ/ପରିଚାଳନା ଏବଂ ସମ୍ପତ୍ତି ପୁନର୍ନିମାଣ କମ୍ପାନୀ କ୍ଷେତ୍ରରେ ବିଦେଶି ପୁଞ୍ଜିନିବେଶ ନୀତିରେ ଗୁରୁତ୍ୱପୂର୍ଣ୍ଣ ପରିବର୍ତ୍ତନ କରିଛନ୍ତି । ସରକାରଙ୍କ ଦ୍ୱାରା ଗ୍ରହଣ କରାଯାଇଥିବା ପଦକ୍ଷେପ ଫଳରେ ଭାରତରେ ବିଦେଶୀ ପୁଞ୍ଜିନିବେଶରେ 2013-14 ଆର୍ଥିକ ବର୍ଷର 36.04 ବିଲିୟନ ଆମେରିକିୟ ଡଲାର ତୁଳନାରେ 2015-16 ଆର୍ଥିକ ବର୍ଷରେ 55.46 ବିଲିୟନ ଆମେରିକୀୟ ଡଲାରର ବୃଦ୍ଧି ଘଟିଛି । ଏହା କୌଣସି ଆର୍ଥିକ ବର୍ଷରେ ହୋଇଥିବା ସର୍ବାଧିକ ପ୍ରତ୍ୟକ୍ଷ ବିଦେଶୀ ପୁଞ୍ଜିନିବେଶ । ମାତ୍ର, ଏକଥା ଅନୁଭବ କରାଯାଇଛି ଯେ, ବୈଦେଶିକ ପୁଞ୍ଜିନିବେଶକୁ ଆକୃଷ୍ଟ କରିବା ପାଇଁ ଦେଶରେ ଥିବା ଆହୁରି ଅନେକ ସମ୍ଭାବିତ ଲକ୍ଷ୍ୟ, ବିଦେଶୀ ପୁଞ୍ଜିନିବେଶ ପ୍ରଶାସନକୁ ଅଧିକ ଉନ୍ମୁକ୍ତ ଏବଂ ସରଳ କରାଯାଇ ହାସଲ କରାଯାଇପାରେ । ଆଜି ଅନେକ ଆନ୍ତର୍ଜାତିକ ସଂସ୍ଥା ଦ୍ୱାରା ଭାରତକୁ ବୈଦେଶିକ ପୁଞ୍ଜିନିବେଶ ପାଇଁ ଏକ ନମ୍ବର ଲକ୍ଷ୍ୟ ସ୍ଥଳ ଭାବେ ମାନ୍ୟତା ମିଳିଛି । ସେଥିପାଇଁ ସରକାର ପ୍ରତ୍ୟକ୍ଷ ବିଦେଶି ପୁଞ୍ଜିନିବେଶ ନୀତିରେ ଅନେକ ସଂସ୍କାର ଆଣିବା ପାଇଁ ନିଷ୍ପତ୍ତି ଗ୍ରହଣ କରିଛନ୍ତି । ଏହି ନୀତିରେ କରାଯାଇଥିବା ପରିବର୍ତ୍ତନଗୁଡିକ ହେଲା- କ୍ଷେତ୍ରୀୟ ସୀମାରେ ବୃଦ୍ଧି, ଅଧିକ କ୍ଷେତ୍ରକୁ ସ୍ୱୟଂଚାଳିତ ଅନୁମୋଦନ ମାର୍ଗ ପ୍ରକ୍ରିୟାକୁ ଆଣିବା, ବିଦେଶି ପୁଞ୍ଜିନିବେଶ ପାଇଁ ସର୍ତ୍ତାବଳୀକୁ ସହଜ କରିବା । ଏହି ପରିବର୍ତ୍ତନଗୁଡିକର ବିସ୍ତୃତ ବିବରଣୀ ନିମ୍ନଲିଖିତ ପାରାରେ ଦିଆଯାଇଛି । 1. ଭାରତରେ ଖାଦ୍ୟ ଉତ୍ପାଦର ଉତ୍ପାଦନ/ତିଆରିକୁ ପ୍ରୋତ୍ସାହନ ଦେବା ଦିଗରେ ମୌଳିକ ପରିବର୍ତ୍ତନ ଭାରତରେ ଉତ୍ପାଦିତ/ତିଆରି ହୋଇଥିବା ଖାଦ୍ୟ ଉତ୍ପାଦର ଇ-କମର୍ସ ସମେତ ବ୍ୟବସାୟ ପାଇଁ ସରକାରୀ ଅନୁମୋଦନ ମାର୍ଗ ଅଧିନରେ 100% ବିଦେଶୀ ପୁଞ୍ଜିଲଗାଣ ପାଇଁ ଅନୁମତି ଦିଆଯିବା ପାଇଁ ନିଷ୍ପତ୍ତି ହୋଇଛି । ପ୍ରତିରକ୍ଷା କ୍ଷେତ୍ରରେ ଶତକଡା 100 ଭାଗ ପର୍ଯ୍ୟନ୍ତ ବିଦେଶୀ ପୁଞ୍ଜିଲଗାଣ ବର୍ତ୍ତମାନର ବ୍ୟବସ୍ଥା ସ୍ୱୟଂଚାଳିତ ମାର୍ଗ ଅଧୀନରେ କୌଣସି କମ୍ପାନୀର ଇକ୍ୱିଟୀରେ 49% ଯାଏ ବିଦେଶୀ ପୁଞ୍ଜିନିବେଶ ପାଇଁ ଅନୁମତି ଦେଉଛି । ବିଶେଷ ପରିସ୍ଥିତିରେ, ଯେଉଁଠାରେ ଏଭଳି ନିବେଶ ଆଧୁନିକ କିମ୍ବା ଅତ୍ୟାଧୁନିକ ପ୍ରଯୁକ୍ତି ବିଦ୍ୟାକୁ ହାତପାହାନ୍ତା କରିପାରେ ସେ କ୍ଷେତ୍ରରେ ଦେଶରେ ସରକାରୀ ଅନୁମୋଦନ ପରେ 49%ରୁ ଅଧିକ ବିଦେଶୀ ପୁଞ୍ଜିନିବେଶ ପାଇଁ ଅନୁମତି ଦିଆଯାଇଥାଏ । ଏହି କ୍ଷେତ୍ରରେ ବିଦେଶୀ ପୁଞ୍ଜିଲଗାଣ ପାଇଁ ଅନ୍ୟାନ୍ୟ ପରିବର୍ତ୍ତନ ସହ ନିମ୍ନଲିଖିତ ପରିବର୍ତ୍ତନ କରାଯାଇଛି । କ) ସରକାରୀ ଅନୁମୋଦନ ମାର୍ଗ ମାଧ୍ୟମରେ ଏବେ 49%ରୁ ଅଧିକ ବିଦେଶୀ ପୁଞ୍ଜିନିବେଶ ପାଇଁ ଅନୁମତି ଦିଆଯାଇଛି ଯାହା ଦେଶକୁ ଆଧୁନିକ ପ୍ରଯୁକ୍ତି ବିଦ୍ୟା ସହ ସଂଯୁକ୍ତ କରିପାରିବ କିମ୍ବା ଅନ୍ୟ କୌଣସି କାରଣ ଥିଲେ ତାହା ଉଲ୍ଲେଖ କରିବାକୁ ପଡିବ । ଏଥିରେ ଥିବା “state-of-art”ପ୍ରଯୁକ୍ତି ବିଦ୍ୟା ବିଷୟକୁ ହଟାଇ ଦିଆଯାଇଛି । ଖ) ପ୍ରତିରକ୍ଷା କ୍ଷେତ୍ରରେ ଆର୍ମ୍ସ ଏକ୍ଟ,1959 ଅଧିନରେ ଆସୁଥିବା ଛୋଟ ଅସ୍ତ୍ର-ଶସ୍ତ୍ର ନିର୍ମାଣରେ ବିଦେଶୀ ପୁଞ୍ଜିନିବେଶର ସୀମା ଧାର୍ଯ୍ୟ କରାଯାଇଛି । ବ୍ରଡକାଷ୍ଟିଙ୍ଗ କ୍ୟାରେଜ ସର୍ଭିସେସରେ ପ୍ରବେଶ ପଥ ର ସମୀକ୍ଷା ବ୍ରଡକାଷ୍ଟିଙ୍ଗ କ୍ୟାରେଜ ସର୍ଭିସେସ କ୍ଷେତ୍ରରେ ବିଦେଶୀ ପୁଞ୍ଜିନିବେଶ ନୀତିକୁ ମଧ୍ୟ ସଂଶୋଧନ କରାଯାଇଛି । ଏହି କ୍ଷେତ୍ରରେ ନୂତନ ସୀମା ଏବଂ ପ୍ରବେଶ ପଥ ନିମ୍ନ ପ୍ରକାର ଅଟେ – କ୍ଷେତ୍ର / କାର୍ଯ୍ୟକଳାପ ନୂତନ ପୁଞ୍ଜି ନିବେଶ ସୀମା ଏବଂ ପଦ୍ଧତି 5.2.7.1.1